b"\n_START_ARTICLE_\nMusic! Music! Music!\n_START_PARAGRAPH_\n\xc2\xabMusic! Music! Music!\xc2\xbb er en sang skrevet av Stephen Weiss og Bernie Baum som ble spilt inn og gitt ut p\xc3\xa5 singel med Etienne Paree i 1949._NEWLINE_Den bestselgende versjonen av sangen ble spilt inn p\xc3\xa5 plate av Teresa Brewer 20. desember 1949 og utgitt av London Records med katalognummer 604. Den ble en nummer \xc3\xa9n-hit og millionselger i 1950._NEWLINE_En versjon spilt inn p\xc3\xa5 plate av den britiske sangeren Petula Clark ble popul\xc3\xa6r i Australia samme \xc3\xa5r._NEWLINE_Joe Loss and His Orchestra spilte inn sin versjon i London 6. mars 1950. Den ble utgitt p\xc3\xa5 platene His Master's Voice BD\xc2\xa06065, p\xc3\xa5 His Master's Voice IM\xc2\xa01476, p\xc3\xa5  His Masters' Voice HE\xc2\xa02793 og p\xc3\xa5 His Master's Voice A.L.\xc2\xa03074 (sistnevnte i Norge)._NEWLINE_G\xc3\xb6sta Rybrant har skrevet en svensk versjon med tittelen \xc2\xabMusic, music, music\xc2\xbb. Bibi Johnson m. Carl Henrik Norins orkester spilte den inn i Stockholm 14. april 1950. Den ble utgitt p\xc3\xa5 78-platene His Master's Voice X\xc2\xa07612 (i Sverige) og p\xc3\xa5 His Master's Voice A.L.\xc2\xa023070 (i Norge). _NEWLINE_En instrumentalversjon ble spilt inn p\xc3\xa5 plate av Bill Haley and His Comets i 1959 og utgitt p\xc3\xa5 single i 1960. Det var bandets siste utgivelse for Decca Records og ble kun en mindre hit. _NEWLINE_R&B-gruppen The Sensations spilte inn en oppdatert utf\xc3\xb8relse, som ble utgitt i 1961. _NEWLINE_The Happenings spilte inn en coverversjon i slutten av 1960-\xc3\xa5rene._NEWLINE_En coverversjon med Melanie ble utgitt p\xc3\xa5 hennes album Photographi 1976._NEWLINE_Teresa Brewer spilte inn flere veresjoner av sangen i sin karriere. Hun spilte inn for Coral-etikettens katalog. Innspillingen hadde et st\xc3\xb8rre orkesterarrangement og sterkere beat. Da Brewer flyttet til Philips-etiketten i 1962 spilte hun inn p\xc3\xa5 nytt i Nashville. I 1973, p\xc3\xa5 Amsterdam-etiketten, ble det produsert en versjon med sterk rock and roll-beat. Da Brewer var p\xc3\xa5 RCA-etiketten i 1974-75 spilte hun inn en ny versjon. I 1976, p\xc3\xa5 Signature-etiketten, spilte Brewer inn en discoversjon. Kun den originale utgivelsen p\xc3\xa5 London Records ble en listehit._NEWLINE_Brewer har ogs\xc3\xa5 fremf\xc3\xb8rt sangen p\xc3\xa5 The Muppet Show.\n_START_SECTION_\nSvensk versjon\n_START_PARAGRAPH_\nG\xc3\xb6sta Rybrant har skrevet en svensk tekst. Den svenske tittelen er \xc2\xabMusic, music, music\xc2\xbb.\n_START_SECTION_\nNorske versjoner\n_START_PARAGRAPH_\nArild Haga har skrevet en norsk tekst._NEWLINE_Det er ogs\xc3\xa5 en norsk versjon som heter \xc2\xabPappas gamle grammofon\xc2\xbb."